สถานีสุราษฎร์ธานี

สถานีรถไฟสุราษฎร์ธานี หรือเดิมชื่อ สถานีรถไฟพุนพิน (สถานีท่าข้าม) เปิดเมื่อปี 2458 แต่ได้เปลี่ยนชื่อในราวๆ ปี 2505 เพื่อให้สอดคล้องกับชื่อจังหวัด เป็นสถานีรถไฟประจำจังหวัดสุราษฎร์ธานี ตั้งอยู่ฝั่งตะวันออกของแม่น้ำตาปี ตำบลท่าข้าม อำเภอพุนพิน จังหวัดสุราษฎร์ธานี ห่างจากตัวอำเภอเมืองสุราษฎร์ธานีประมาณ 12 กิโลเมตร เป็นสถานีรถไฟชั้น 1 ของทางรถไฟสายใต้ อาคารสถานีสร้างขึ้นเมื่อ พ.ศ. 2458 ต่อมาในระหว่างสงครามโลกครั้งที่สอง กองทัพมหาจักรวรรดิญี่ปุ่นใช้อาคารสถานีเป็นที่ทำการหน่วยทหาร อาคารสถานีถูกระเบิดทำลายทั้งหมดโดยเครื่องบินทิ้งระเบิดของกองทัพอากาศสหรัฐเมื่อ พ.ศ. 2488 พร้อมกับสะพานพระจุลจอมเกล้า ที่ข้ามแม่น้ำตาปี กรมรถไฟหลวง (การรถไฟแห่งประเทศไทยในปัจจุบัน) ได้สร้างสถานีชั่วคราวขึ้นที่ฝั่งตะวันตกของแม่น้ำตาปี ตรงกันข้ามกับสถานีเดิม ใช้ชื่อว่า สถานีรถไฟสุราษฎร์ธานี 2 เมื่อมีการก่อสร้างอาคารสถานีหลังใหม่ บนพื้นที่เดิม จึงได้รื้อถอนสถานีรถไฟชั่วคราวลง ตารางเวลาการเดินรถ เที่ยวขึ้น เที่ยวล่อง ระเบียงภาพ แหล่งข้อมูลอื่น http://www.thaitransport-photo.net/railmap/surat_thani.htm เก็บถาวร 2007-06-16 ที่ เวย์แบ็กแมชชีน http://www.railway.co.th/ticket/south.asp เก็บถาวร 2007-09-27 ที่ เวย์แบ็กแมชชีน https://web.archive.org/web/20150402120702/http://www.geocities.com/railsthai/south.htm